
Može li žena namirisana doći u džamiju?


* 
* 
* 
* 
* 
* 
* 
* 
* 
* 

 

Smije li se žena namirisati kada krene u džamiju?
=================================================

 

**Strogo je zabranjeno ženi da džamiju posjećuje namirisana**


Zejneba, Abdullahova žena, govorila je: “Resulullah, sallallahu alejhi ve sellem, rekao nam je: “Kada neka od vas želi ići na jacija-namaz u džamiju, neka se te večeri ne miriše.”73


Ehu Hurejra, radijallahu anhu, pripovijedao je: “Sreo sam jednu namirisanu ženu a njen se ogrtač vukao po zemlji, upitao sam je: ‘Allahova robinjo, vraćaš se iz džamije?!’ ‘Da’, odgovorila je, pa sam je preupitao: ‘Zbog toga si se i namirisala?’, na šta je potvrdno odgovorila, pa sam joj rekao sljedeće: ‘Zaista sam čuo svoga dragog Poslanika, Ebul-Kasima, sallallahu alejhi ve sellem, da kaže: ‘Namaz žene koja se namiriše prije odlaska u džamiju ne prima se sve dok se ne okupa kao što se kupa od džunupluka.”74


Ehu Hurejra, radijallahu anhu, također prenosi sljedeće Resulullahove, sallallahu alejhi ve sellem, riječi: “Kada se žena namiriše, neka ne ide na zajednički namaz u džamiju.”75


Ehu Musa el-Eš'ari, radijallahu anhu, prenosi da je Vjerovjesnik, sallallahu alejhi ve sellem, jednom prilikom rekao: “Kada se žena namiriše i prođe pored ljudi kako bi osjetili njen miris, ona je bludnica, i svako oko koje u nju pogleda bludničko je oko.” 76


**Propisi vezani za poglavlje**


**Prvo**, namirisanoj ženi zabranjeno je otići na skupni namaz u džamiju; ako namirisana ipak ode u džamiju, njen namaz nije primiljen, osim ako se okupa kao što se kupa od džunupluka (i tada ode).


**Drugo**, Resulullah, sallallahu alejhi ve sellem, namirisanu ženu koja izađe iz kuće, te ljudi osjete njen miris, nazvao je bludnicom želivši ukazati na veličinu i opasnost toga grijeha, ali to ne povlači šerijatsku kaznu bičevanjem, odnosno kamenovanjem.


**Treće**, sve što budi strasti ima status mirisanja, a Svevišnji Allah najbolje zna.


———–


Iz knjige “Enciklopedija Zabrana u Islamu 1. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-1.pdf>


